વડોદરાના એમ. એસ યુનીવર્સીટીમાં આજે મંગળવારે પણ હોબાળો થયો હતો. એબીવીપી અને NSUIના વિદ્યાર્થીઓ વચ્ચે રજુઆતને લઇને હંગામો થતાં મારામારીના દ્રશ્યો સર્જાયા હતા. પોલીસે એબીવીપી અને NSUI સંગઠનના વિદ્યાર્થીઓની અટકાયત કરી હતી.એમ એસ યુનિવર્સિટીમાં આજે હેડ ઓફીસ ખાતે રજૂઆત કરવાને લઇને બંને NSUI અને એબીવીપી કાર્યકરો વચ્ચે ઘર્ષણ થયું હતું. જોકે બંને ગ્રુપ દ્વારા વિરોધ પ્રદર્શન કરવા માટે પરવાનગી લેવામાં ન આવતા પોલીસે વિદ્યાર્થીઓને ખસેડવાનો પ્રયાસ કર્યો હતો તેમાં પોલીસ સાથે પણ ઘર્ષણ થયું હતું.